**Zápisnica**

**zo zasadnutia Obecného zastupiteľstva**

**konaného dňa 19. októbra 2011**

Zasadnutie otvorila a prítomných privítala p. starostka.

Určila:

overovateľov zápisnice: p. Vlastimil Podsedník, p. Ľuboš Čajnák

návrhovú komisiu v zložení: Ing. Milan Vlček, p. Lýdia Rúfusová, PaedDr. Janka Šúleková

zapisovateľku: p. Janu Kočtúchovú

a navrhla program rokovania:

1./ Kontrola plnenia uznesenia č. 11/2011

2./ Monitorovacia správa plnenia Programového rozpočtu obce Liptovská Porúbka k 30.06.2011

3./ Rozpočtové opatrenia č. 1 – 5 na zmenu rozpočtu obce

4./ Rôzne

5./ Diskusia

6./ Návrh UZNESENIA č. 12/2011

7./ Záver

Poslanci OZ program aj členov komisie jednohlasne schválili.

1./ p. starostka prečítala jednotlivé body uznesenia a informovala poslancov:

k bodu A4/ - sa vrátime v bode „Rôzne“.

k bodu B1/ - firma Reming consult, a.s. má záujem sa ešte raz stretnúť, no zatiaľ sa ešte neozvali.

k bodu C3/ - zástupcovia ukrajinského mesta Rohatýn boli informovaní o tom, že akt partnerstva bol schválený, zatiaľ od nich neprišla ďalšia reakcia.

K bodu D3/ - vzory na postup pri vybavovaní žiadostí občanov nám Ing. Lehotský doručil včera na obecný úrad, vyjadrenia budú občanom doručené v najbližších dňoch.

Zostáva úloha z uznesenia č. 10/2011 – vypracovanie znaleckého posudku na RD vo Veľkom Lome. Ing. Surovčeková sa tomu bude v najbližšej dobe venovať, sme s ňou v kontakte.

2./ Poslancom OZ bola doručená Monitorovacia správa plnenia Programového rozpočtu obce k 30.06.2011 vopred na preštudovanie.

Poslanci OZ zobrali monitorovaciu správu plnenia na vedomie.

3./ P. starostka oboznámila poslancov OZ s jednotlivými Rozpočtovými opatreniami č. 1 – 5 na zmenu rozpočtu obce, za ktoré poslanci po preštudovaní hlasovali nasledovne:

Rozpočtové opatrenie č. 1 na zmenu rozpočtu obce schválili poslanci OZ jednomyseľne.

Rozpočtové opatrenie č. 2 na zmenu rozpočtu obce schválili poslanci OZ jednomyseľne.

Rozpočtové opatrenie č. 3 na zmenu rozpočtu obce schválili poslanci OZ jednomyseľne.

Rozpočtové opatrenie č. 4 na zmenu rozpočtu obce schválili poslanci OZ jednomyseľne.

Rozpočtové opatrenie č. 5 na zmenu rozpočtu obce schválili poslanci OZ jednomyseľne.

4./ V bode rôzne p. starostka informovala poslancov OZ:

- na základe požiadavky OZ bola Ing. Poliačikom vypracovaná cenová ponuka na rekonštrukciu káblovej televízie v celkovej sume za rozsiahlu rekonštrukciu 5250,- €. Po zvážení a vzhľadom na finančnú situáciu obce poslanci OZ navrhli naďalej prevádzkovať káblovú televíziu bez ďalších investícií do jej rekonštrukcie a v prípade zlého, resp. zhoršeného technického stavu, ktorý bude brániť optimálnemu fungovaniu, budú sa hľadať náhradné riešenia.

Poslanci OZ tento návrh schválili jednohlasne.

- hlavný kontrolór obce, Ing. Lehotský, vykonal následnú finančnú kontrolu. Správu o výsledku tejto finančnej kontroly p. starostka prečítala poslancom OZ.

- v zmysle požiadavky na minulom OZ, p. Podsedník oboznámil ostatných poslancov s cenovými ponukami na nákup traktora. Po zvážení a diskusii poslanci OZ uprednostnili kúpu staršieho traktora a stanovili maximálnu výšku ceny traktora do 10.000,- €. Výberom najvýhodnejšej cenovej ponuky za najvýhodnejších podmienok a následne sprostredkovaním samotnej kúpy traktora poslanci OZ poverili p. Ľuboša Čajnáka a p. Vlastimila Podsedníka.

Poslanci OZ schválili zakúpenie traktora v maximálnej cene do 10.000,- € jednomyseľne.

- začalo sa s prístavbou prístrešku na garážovanie hasičského auta, ale vzhľadom na námietky susedov, musela sa prístavba pozastaviť. P. Hutka, veliteľ DHZ, prosí o spoluprácu pri hľadaní miesta na garážovanie hasičského auta na zimu.

p. Rúfusová – družstvo nemá niečo na prenájom?

p. Podsedník – družstvo nemá voľné priestory, zredukoval priestory aj pre vlastné potreby . Tesla má voľné garáže, ale nízke, do ktorých sa hasičské auto nevôjde.

- projekt na terénneho sociálneho pracovníka a asistenta bol schválený, stále spolupracujeme s Ing. Ráczom a dopĺňame potrebné dokumenty. V tejto súvislosti sa konalo aj výberové konanie dňa 17.10.2011 na obsadenie týchto funkcií. O pozíciu terénneho sociálneho pracovníka mali záujem 7 uchádzači, z ktorých v tajnom hlasovaní bola vybraná Mgr. Anna Fáberová. O pozíciu asistenta sa uchádzali 3 záujemcovia, z ktorých bola vybraná p. Barbora Štrusová.

Vzhľadom k uvedenému, sa Mgr. Fáberová bude musieť vzdať poslaneckej funkcie a na jej miesto nastúpi Mgr. Alica Fajmonová.

- včera sa konalo zasadnutie ZMOL, kde okrem iného odporúčajú navýšiť miestne dane a poplatky, nakoľko podielové dane pre obce na rok 2012 budú nižšie oproti súčasnému roku.

- v súčasnej dobe prebieha na obci kontrola na odpadové hospodárstvo. Kontrolu vykonáva Slovenská agentúra životného prostredia a bude pokračovať aj v teréne katastrálneho územia Liptovská Porúbka, kde budú kontrolovať čierne skládky.

- v budove obecného úradu bola vymenená pec, aj čerpadlo.

-neustále pretrvávajú problémy s túlavými psami, aj napriek tomu, že majitelia takýchto psov boli prostredníctvom miestneho rozhlasu upozorňovaní na možné postihy. Jedna firma nám ponúkla odchyt týchto voľne sa pohybujúcich psov.

Poslanci OZ zabezpečenie odchytu túlavých psov, ktoré sa voľne pohybujú po obci, schválili jednomyseľne.

- v našej obci prebehlo už 3. kolo výdaja potravín sociálne slabším občanom v spolupráci so Spišskou katolíckou charitou. Rozbehli sme aj 4. kolo, boli nám doručené ďalšie žiadosti občanov o potravinovú výpomoc, ale vzhľadom k tomu, že je to už 4. kolo a potravín je k dispozícii už veľmi málo, upozorňujeme občanov, ktorí sa ešte v tomto čase do konca roka prihlásia, že možnosť na pridelenie potravín je minimálna.

- Dňa 28.10. bude vyhlásená výzva na rozvoj vidieka, obec sa zapojí do tejto výzvy s projektom na výstavbu multifunkčného ihriska.

- p. Šúleková – na obecnom úrade prebehla porada riaditeľov materských škôl za prítomnosti krajskej inšpektorky, priebeh bol ohodnotený vysoko pozitívne.

P. starostka vyjadrila poďakovanie p. riaditeľke, pedagogickým aj nepedagogickým pracovníkom za dobre odvedenú prácu.

5./ V diskusii vystúpili:

p. Čajnák – boli sme u p. Zubaja, do 14.10. mal odvodniť dvor, bola prevedená kontrola poriadkovou komisiou, požiadavka bola p. Zubajom splnená, ale opätovne sa opakujú problémy s hromadením komunálneho odpadu.

p. starostka – soc. komisia spolu s Jednotou dôchodcov poriada dňa 21.10.2011 stretnutie pri príležitosti „mesiaca úcty k starším“

Dr. Šúleková – zabezpečený je program, ako aj hudobná skupina

6./ Predsedkyňa návrhovej komisie, p. Lýdia Rúfusová, prečítala Návrh uznesenia č. 12/2011, ktorý poslanci jednomyseľne schválili.

Za uznesenie hlasovali: p. Ľuboš Čajnák, p. Lýdia Rúfusová, Ing. Dušan Haluška, p. Vlastimil Podsedník, Ing. Milan Vlček, PaedDr. Janka Šúleková

Proti uzneseniu hlasovali: 0

Zdržali sa hlasovania: 0

Neprítomný/í: Mgr. Anna Fáberová , Ing. Peter Pagáč, p. Ladislav Hutka

Zasadnutie ukončila a poďakovala prítomným za účasť p. starostka.

Overovatelia zápisnice:

p. Vlastimil Podsedník

p. Ľuboš Čajnák